**DĖL ROKIŠKIO RAJONO SAVIVALDYBĖS TARYBOS 2017 M. LAPKRIČIO 30 D. SPRENDIMO NR. TS-199 „DĖL ROKIŠKIO RAJONO SAVIVALDYBĖS BŪSTO FONDO IR SOCIALINIO BŪSTO FONDO SĄRAŠŲ PATVIRTINIMO“ DALINIO PAKEITIMO**

2018 m. gruodžio 21 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 31 punktu, 18 straipsnio 1 dalimi ir Lietuvos Respublikos paramos būstui įsigyti ar išsinuomoti įstatymo 4 straipsnio 5 dalies 4 punktu, Rokiškio rajono savivaldybės taryba n u s p r e n d ž i a:

 1. Iš dalies pakeisti Rokiškio rajono savivaldybės 2017 m. lapkričio 30 d. tarybos sprendimu Nr. TS-199 „Dėl Rokiškio rajono savivaldybės būsto fondo ir socialinio būsto fondo sąrašų patvirtinimo“ patvirtintą Rokiškio rajono savivaldybės būsto fondo sąrašą ir dalyje ,,Juodupės seniūnija“ įrašyti:

|  |  |  |
| --- | --- | --- |
| Eil. Nr. | Gyvenamojo namo, buto adresas | Naudingas plotas, kv. m |
| 7. | Plento g. 21-2, Didsodės k., Juodupės sen., Rokiškio r. sav. | 26,58 |

,,

2. Paskelbti šį sprendimą Rokiškio rajono savivaldybės interneto svetainėje.

Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Antanas Vagonis

Ernesta Jančienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2017 M. LAPKRIČIO 30 D. SPRENDIMO NR. TS-199 „DĖL ROKIŠKIO RAJONO SAVIVALDYBĖS BŪSTO FONDO IR SOCIALINIO BŪSTO FONDO SĄRAŠŲ PATVIRTINIMO“ DALINIO PAKEITIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Atsižvelgiant į tai, kad būstas, esantis Plento g. 21-2, Didsodės k., Juodupės sen., Rokiškio r. sav., įtraukiamas į Rokiškio rajono savivaldybės būsto fondo sąrašą, teikiama tikslinti Rokiškio rajono savivaldybės būsto fondo ir socialinio būsto fondo, kaip savivaldybės būsto fondo dalies sąrašus.

**Šiuo metu esantis teisinis reglamentavimas.**

Lietuvos Respublikos paramos būstui įsigyti ar išsinuomoti įstatymas.

 **Sprendimo projekto esmė.**

Lietuvos Respublikos paramos būstui įsigyti ar išsinuomoti įstatyme numatyta, kad savivaldybės būsto fondo ir socialinio būsto fondo, kaip savivaldybės būsto fondo dalies sąrašus tvirtina savivaldybės taryba. Sąrašai buvo patvirtinti 2017 m. lapkričio 30 d. sprendimu Nr. TS-199 „Dėl Rokiškio rajono savivaldybės būsto fondo ir socialinio būsto fondo sąrašų patvirtinimo“ ir iš dalies pakeisti savivaldybės tarybos 2018 m. kovo 5 d. sprendimu Nr. TS-56 „Dėl Rokiškio rajono savivaldybės tarybos 2017 m. lapkričio 30 d. sprendimo Nr. TS-199 „Dėl Rokiškio rajono savivaldybės būsto fondo ir socialinio būsto fondo sąrašų patvirtinimo“ dalinio pakeitimo, 2018 m. spalio 26 d. sprendimu Nr. TS-239 „Dėl Rokiškio rajono savivaldybės būsto fondo ir socialinio būsto fondo sąrašų patvirtinimo“ dalinio pakeitimo, bei 2018 m. lapkričio 30 d. sprendimu Nr. TS-264 „Dėl Rokiškio rajono savivaldybės būsto fondo ir socialinio būsto fondo sąrašų patvirtinimo“ dalinio pakeitimo.

Būstas, esantis Plento g. 21-2, Didsodės k., Juodupės sen., Rokiškio r. sav., anksčiau priklausė kolūkiui „Tikruoju keliu“, vėliau žemės ūkio bendrovei „Tikruoju keliu“. Likviduojantis ŽŪB „Tikruoju keliu“, 1993 m. kovo 18 d. priėmimo-perdavimo aktu šį būstą perdavė Juodupės apylinkės savivaldybei, tačiau jos balanse šio buto apskaityta nebuvo. Nekilnojamojo turto registre daiktinės teisės taip pat nebuvo aprašytos. Ši faktinė aplinkybė išaiškėjo tik tada, kai būste nuo 1983 m. gyvenantis A. D., kuriam minėtasis būstas buvo paskirtas darbovietės, kolūkio „Tikruoju keliu“ (vėliau – žemės ūkio bendrovė), kreipėsi į teismą dėl nuosavybės teisės į pastatą įsigijimo pagal įgyjamąją senatį fakto nustatymo.

Šiuo metu būsto, esančio Plento g. 21-2, Didsodės k., Juodupės sen., Rokiškio r. sav. nuosavybės teisė įregistruota Rokiškio rajono savivaldybė vardu, todėl teikiamas sprendimo projektas įtraukti šį būstą į Rokiškio rajono savivaldybės būsto fondo sąrašą.

 **Galimos pasekmės, priėmus siūlomą tarybos sprendimo projektą:**

**teigiamos** – bus vykdomos teisės aktuose nustatytos nuostatos, vienu būstu bus papildytas Rokiškio rajono savivaldybės būsto fondas.

**neigiamos** – nebus

 **Kokia sprendimo nauda Rokiškio rajono gyventojams.**

 Savivaldybės tarybos patvirtinti savivaldybės būsto fondo sąrašai skelbiami viešai savivaldybės internetiniame puslapyje, todėl gyventojai turi galimybę susipažinti su šiais sąrašais.

 **Finansavimo šaltiniai ir lėšų poreikis**.

# Sprendimo įgyvendinimui savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Ernesta Jančienė